Държавен вестник, бр. 36, 2011 г., стр. 45

БРОЙ  36	
Д Ъ Р Ж А В Е Н  В Е С Т Н И К 	
СТР.  45  
(2) Предприятието има фирмен знак, печат 
и интернет страница. 
Чл. 4. Предприятието има клонове – тери­
ториални поделения, както следва:
1. пристанище Бургас с район на действие 
от географския паралел на българо-турската 
граница до географския паралел на нос Емине;
2. пристанище Варна с район на действие 
от географския паралел на нос Емине до 
географския паралел на българо-румънската 
граница;
3. пристанище Лом с район на действие 
от километър 645 до километър 845,650 от 
българския участък на река Дунав;
4. пристанище Русе с район на действие 
от километър 374,100 до километър 645 от 
българския участък на река Дунав.
Чл. 5. (1) Предприятието не е търговско 
дружество. 
(2) Предметът на дейност на предприятие­
то е посочен в чл. 115м, ал. 1 ЗМПВВППРБ. 
Чл. 6. (1) Държавата предоставя на пред­
приятието имущество – публична и частна 
държавна собственост, определено с решение 
на Министерския съвет за изпълнение на 
предмета му на дейност.
(2) Срещу имуществото – публична дър­
жавна собственост, предоставено на предпри­
ятието, не може да се насочва принудително 
изпълнение.
Чл. 7. (1) Държавата не отговаря за задъл­
женията на предприятието.
(2) Предприятието отговаря за своите 
задължения при изпълнение на предмета 
си на дейност с предоставеното му имущес­
тво – частна държавна собственост.
Чл. 8. За предприятието не може да се 
открива производство по несъстоятелност.
Г л а в а  в т о р а
УПРАВЛЕНИЕ НА ПРЕДПРИЯТИЕТО
Раздел І
Органи на управление
Чл. 9. Органи на управление на предпри­
ятието са:
1. министърът на транспорта, информаци­
онните технологии и съобщенията;
2. управителният съвет;
3. генералният директор.
Раздел ІІ
Министър на транспорта, информационните 
технологии и съобщенията
Чл. 10. Министърът на транспорта, ин­
формационните технологии и съобщенията:
1. упражнява правата на собственост на 
държавата в предприятието;
2. назначава и освобождава членовете на 
управителния съвет и генералния директор 
на предприятието, сключва и прекратява 
договорите за управление с тях;
3. разрешава участието на предприятието 
в търговски и граждански дружества, както 
и в юридически лица с нестопанска цел;
4. утвърждава приет от управителния съ­
вет правилник за устройството, функциите и 
дейността на предприятието;
5. утвърждава структурата, щата и сред­
ствата за работна заплата на предприятието;
6. утвърждава дългосрочна програма за 
изграждането, реконструкцията, рехабилита­
цията, поддържането, развитието и управлени­
ето на инфраструктурата на пристанищата за 
обществен транспорт с национално значение;
7. утвърждава годишната програма на 
предприятието за изграждане, реконструкция, 
рехабилитация и поддържане на пристани­
щата за обществен транспорт с национално 
значение;
8. одобрява годишния счетоводен баланс 
и отчет на предприятието;
9. предлага на Министерския съвет да 
вземе решения по реда на чл. 6 от Закона за 
държавната собственост;
10. произнася се във връзка с разпореждане 
с имоти – частна държавна собственост, пре­
доставени за управление на предприятието, за 
учредяване на вещни права и вещни тежести, 
в съответствие с действащото законодателство, 
по предложение на управителния съвет;
11. одобрява заповедите на генералния ди­
ректор, с които се откриват търгове за отдаване 
под наем на недвижими имоти, предоставени 
за управление на предприятието, както и за­
поведите, с които се определят наемателите 
след проведените търгове;
12. взема решения за продажба, бракуване 
или ликвидация на дълготрайни материални 
активи, за учредяване на вещни права и за 
отдаване под наем на движими или недви­
жими вещи;
13. одобрява предложения на управителния 
съвет за сключване на договори за кредит, за 
съвместна дейност, за поемане на менител­
нични задължения, за учредяване на обезпе­
чения в полза на трети лица, за сключване на 
съдебна и извънсъдебна спогодба, с която се 
признават задължения или се опрощава дълг.
Раздел ІІІ
Управителен съвет
Чл. 11. (1) Управителният съвет се състои 
от трима членове, включително генералния 
директор, които се назначават от министъра 
на транспорта, информационните технологии 
и съобщенията за срок 5 години.
(2) Министърът на транспорта, информаци­
онните технологии и съобщенията назначава 
и освобождава членовете на управителния 
съвет и сключва договор за управление с 
всеки член на управителния съвет.